burgasdotpro/wikipedia huggingface dataset:
Jozef Gamrát

MVDr. Jozef Gamrát (* 8. apríl 1960, Sečovce) je slovenský veterinárny lekár a bývalý primátor mesta Sečovce (od roku 2011 do 25. marca 2021). Funkcie primátora sa vzdal po obvinení z trestného činu prijímania úplatku.
Štúdium.
Stredoškolské vzdelanie získal na Gymnáziu Sečovce v rokoch 19751979. V rokoch 19791985 absolvoval štúdium na Vysokej škole veterinárskej v Košiciach (od roku 2010 Univerzita veterinárskeho lekárstva a farmácie v Košiciach).
Profesijná kariéra.
Po absolvovaní vojenskej základnej služby (19851986) pracoval ako veterinárny lekár na Štátnom majetku v Trebišove (19861987) a následne v Okresnom veterinárnom zariadení Trebišov (19872001). Od roku 2001 až do svojho nástupu do funkcie primátora mesta Sečovce pôsobil ako veterinárny lekár so súkromnou praxou na Obchodnej 51/24 v Sečovciach.
Politická činnosť.
O funkciu primátora Sečoviec sa neúspešne uchádzal s podporou SDKÚ-DS a KDH vo voľbách do orgánov samosprávy obcí v roku 2006, v ktorých získal 928 platných hlasov (2. miesto za Monikou Bérešovou s 1 182 hlasmi). Ako nezávislý kandidát v komunálnych voľbách v roku 2010 zvíťazil s počtom platných hlasov 2 072. Do úradu oficiálne nastúpil v januári 2011. V komunálnych voľbách 2014 sa ako nezávislý kandidát umiestnil na prvom mieste s počtom hlasov 1 727. Na ustanovujúcom zasadnutí mestského zastupiteľstva 12. decembra 2014 znovu zložil primátorský sľub.
Obvinenie z trestnej činnosti a koniec činnosti.
V dopoludňajších hodinách 18. marca 2021 primátora Gamráta zadržali príslušníci Národnej kriminálnej agentúry Prezídia Policajného zboru v rámci akcie s krycím názvom Feudál. Spolu s ďalšou zamestnankyňou mesta ho vyšetrovateľ obvinil z trestného činu prijímania úplatku, zatiaľ čo ďalšie štyri osoby boli obvinené z prečinu podplácania. Obvinenie sa týka prideľovania nájomných bytov vo vlastníctve mesta a zákaziek pre mesto.
K 25. marcu 2021 sa Gamrát vzdal funkcie primátora. Vo funkcii ho doby zvolenia a ustanovenia nového primátora nahrádza zástupca primátora – poslanec mestského zastupiteľstva Peter Havrila.
Eurypylos (syn Télefa)

Eurypylos ("Eurypylos") je v gréckej mytológii syn Télefa z Arkádie a jeho manželky Astyochy, sestry trójskeho kráľa Priama.
Eurypylos, syn kráľa Télefa, bol v trójskej vojne posledným spojencom Trójanov. Eurypylos pochádzal z mesta Teuthrania v Mýsii, zo strany otca bol potomkom hrdinu Hérakla a z matkinej bol príbuzným trójskeho kráľa Priama. Podľa Homéra, bol pohľadný muž. Keď Achájci napadli Tróju, jeho otec Télefos vyhlásil neutralitu. Kráľ Priamos však svoju sestru Astyochu podplatil drahými šperkami a Trójanom prišla z Mýsie na pomoc skupina mužov vedených Chromom a Ennomom. Eurypylos, ktorý bol ešte dieťaťom ostal doma. Ale keď dospel, uprosil svojho otca, aby sa aj on mohol vojny zúčastniť. Eurypylos sa ešte pred odchodom oženil a jeho manželka onedlho zistila, že je tehotná a počas jeho neprítomnosti mu porodila syna Gryna. 
Eurypylos začal bojovať až takmer v poslednej fáze vojny, po smrti hrdinov Hektora a Achillea. Na trójsku pláň so sebou priviedol mýsijské vojenské oddiely. Eurypylus bol odetý v pevnom brnení, mal veľký okrúhly štít s vyobrazením dvanástich hrdinských činov svojho starého otca Hérakla. Eurypylos bojoval statočne, jeho rukou zomrel tesálsky hrdina Machaón, Péneleós z Téb a Nireus syn symského kráľa Charopa. Jeho osud bol však spojený s osudom Tróje. Počas záverečných bojov ho zabil Achilleov syn Neoptolemos.
Kláštor svätého Martina (Laon)

Kláštor svätého Martina je bývalý premonštrátsky kláštor v Laone vo francúzskej Pikardii.
V roku 1124 ho založil miestny biskup Bartolomej z Juru a Norbert z Xantenu, osadený bol konventom z Prémontré. Spoločne s opátstvami v Cuissy a Floreffe patrí medzi staršie rádové domy.
Konvent bol rozpustený za francúzskej revolúcie. Kostol sv. Martina slúži ako farský kostol. Po revolúcii tu boli umiestnené dva stredoveké náhrobky - rytier a opátka z cisterciánskeho kláštora, ktorou je pravdepodobne Johana Flanderská, vdova po Enguerrandovi IV. z Coucy.
Kláštor svätého Mikuláša (Angers)

 
Kláštor svätého Mikuláša je benediktínsky kláštor v Angers založený v decembri 1020. Fundátorom bol gróf Fulko Nerra, ktorý tak dodržal svoj sľub daný v búrke pri ceste do Jeruzalema. Prvotný konvent bol povolaný z kláštora Marmoutier a v roku 1033 bol vystriedaný mníchmi zo Saint-Aubin. 10. februára 1096 kostol vysvätil pápež Urban II.. 
Opátstvo rozkvitalo, dostávalo štedré donácie, malo početné prepošstvo a v roku 1672 sa pripojilo ku kongregácii sv. Maura. Ku zrušeniu došlo počas Veľkej francúzskej revolúcie a kláštorné budovy vrátane kostola boli predané a čiastočne zničené.
Ennomos

Ennomos ("Ennomos") môže byť v gréckej mytológii:
Ennomos môže byť aj:
Sandra Destenave

Sandra Irene Destenave Fernández (* 6. november 1972, Chihuahua, Mexiko) je mexická herečka a moderátorka, ktorá debutovala v roku 2000 v televíznom seriáli "Mujer, casos de la vida real" (Žena, prípady zo skutočného života).
Životopis.
Vyrastala v meste Torreón. V súčasnosti žije v Miami na Floride. V roku 2001 sa prvýkrát vydala. V roku 2011 bola vo vzťahu s hercom Jorge Luisom Pilom. V júli 2013 sa vydala po druhý raz, jej manželom sa stal kolumbijský podnikateľ Felipe Gómez. V máji 2014 v Miami prišla na svet jej prvorodená dcéra Luciana.
Vzdelanie.
V roku 1995 vyštudovala psychológiu na Autonómnej Lagunskej univerzite (Universidad Autónoma De La Laguna). Študovala film, divadlo a drámu na Inštitúte Lumière a neskôr navštevovala Centrum umeleckého vzdelania spoločnosti Televisa (Centro de Educación Artística de Televisa - CEA).
Herecká kariéra.
Hrala v telenovelách "Amy, la niña de la mochila azul" (Amy, dievčatko s modrým vakom), "Cesty lásky" ako Mireya, "Clase 406" (Trieda 406), "Amarte es mi pecado" (Ľúbiť ťa je mojím hriechom), "Marina" ako antagonistka Adriana, "Vivir sin ti" (Život bez teba) ako América, "Secretos del alma" (Tajomstvá duše) ako Cecilia, "Aurora" ako Natalia Suaréz, "Emperatriz" ako Marlene Martínez, "Relaciones peligrosas" (Nebezpečné vzťahy) ako Carmen de Blanco, "El rostro de la venganza" (Tvár pomsty) ako sestra Luisa/Marcia Rey, "11-11: En mi cuadra nada cuadra" (V mojej štvrti nič nesedí) ako Patricia a "Marido en alquiler" (Manžel na prenájom) ako Esther Salas de Palmer.
Modeling.
V roku 1995 vyhrala Miss mexického štátu Coahuila a na Miss Mexiko skončila druhá. Niekoľko rokov sa v hlavnom meste venovala modelingu v agentúre Contempo. Bola tvárou významných reklamných kampaní.
Lockheed SR-71 Blackbird

Lockheed SR-71 Blackbird bolo americké nadzvukové lietadlo na diaľkový strategický prieskum. Vyvinula ho ako pokračovanie projektu prieskumného lietadla Lockheed A-12 v 60. rokoch 20. storočia spoločnosť Lockheed a jej oddelenie Skunk Works pod vedením „Kellyho“ Johnsona. Stroj počas prieskumných misií operoval vo veľkých výškach a za vysokých rýchlostí, čím sa dokázal vyhnúť protilietadlovej obrane protivníka.
V leteckých silách USA stroj slúžil v rokoch 1964 až 1998. Spolu sa vyrobilo 32 strojov, 12 z nich sa stratilo v priebehu služby počas nehôd, no ani jeden nezostrelil nepriateľ. Od roku 1976 lietadlo získalo niekoľko svetových rekordov ako najrýchlejšie prúdové lietadlo na svete, pričom prekonalo svojho predchodcu YF-12.
Aktor (syn Azea)

Aktor alebo Aktór ("Aktor"/iný prepis "Aktór", ) je v gréckej mytológii syn Azea z Orchomenu.
Aktor bol otcom Astyochy, ktorú pripravil o panenstvo boh vojny Ares, keď vošiel jednej noci potajomky do jej spálne. Jeho dcéra Astyoché sa potom stala matkou hrdinov Askalafa a Ialmena, učastníkov výpravy Argonautov a trójskej vojny, kde viedli minyjské vojenské oddiely.
Jet2.com

Jet2.com Limited, bežne známa ako Jet2, je britská nízkonákladová letecká spoločnosť založená na letisku Leeds Bradford v Anglicku. Lieta z ôsmich letísk v Anglicku a jedného letiska v Španielsku do 65 destinácií. Zároveň ponúka chartrové a nákladné služby. 
Hlavná základňa spoločnosti je na letisku Leeds Bradford, ďalšie základne sú Manchester, Belfast International, Blackpool, Edinburgh, Newcastle, East Midlands, Glasgow a v poslednom čase aj Alicante. Spoločnosť má 3000 zamestnancov. Je držiteľom prevádzkovej licencie Typ A na prepravu pasažierov, pošty a nákladu na lietadlách s viac ako 20 sedadlami. Licenciu jej udelil Britský úrad pre civilné letectvo.
Kláštor Braine

Kláštor Braine bol premonštrátsky kláštor vo francúzskej obci Braine v Pikardii patriaci pod diecézu v Soissons. Bol založený v 9. storočí na počesť relikvie sv. Evodia.
V roku 1130 kláštor prevzali premonštráti. Dnešná gotická podoba je datovaná do roku 1180, kedy z podnetu Anežky z Baudemontu, manželky Róberta I. z Dreux začala stavba podľa plánov Ondreja z Baudemontu. Sochy z portálu sú čiastočne v múzeu v Soissons.
Kláštorný kostol slúžil zároveň ako rodinné pohrebisko grófov z Dreux, mladšej vetvy Kapetovcov. Nákresy veľkolepých medených smaltovaných náhrobkov sú zachované v knižnici v Oxforde, pretože neprežili Francúzsku revolúciu.
V roku 1840 bol zaradený medzi národné pamiatky.
Kláštor Bonneval

Kláštor Bonneval je kláštor v juhofrancúzskej dedine Le Cayrol v Midi-Pyrénées.
Kláštor bol založený roku 1147 z podnetu Guillauma de Calmont d'Olt, biskupa z Cahors. Ako zakladateľský konvent boli povolaní cisterciáni z kláštora Mazan v Ardèche. Bonneval sa časom stal jedným z najdôležitejších kláštorov v oblasti. Jeho činnosť bola ukončená počas revolúcie roku 1791.
V súčasnosti ho obývajú trapisti.
Suzuki SFV 650 Gladius

Suzuki SFV 650 Gladius je motocykel firmy Suzuki kategórie naked bike, vyrábaný od roku 2009. Nahradil model Suzuki SV 650N - verziu bez polokapotáže.
Opis.
Suzuki SFV 650 Gladius je koncepciou rovnaký motocykel, ako jeho predchodca. Osvedčený kvapalinou chladený motor do V s objemom 650 cm³ zostal až na pár úprav bez zmeny. Dizajnovo má však motocykel zaoblené krivky. Kosoštvorcový predný reflektor mu dáva vzhľad mierumilovného cestného motocykla. Pohodlné sedlo s vyššie položenými riadidlami tvorí klasicky vzpriamený posed.
Estádio Major Antônio Couto Pereira

Estádio Major Antônio Couto Pereira alebo známejším názvom Couto Pereira je štadión v meste Curitiba v Brazílii. Je domovom futbalového tímu Coritiba.
Spoločnosť bola založená 15. novembra 1932, štadión bol slávnostne otvorený zápasom medzi Coritibou a America-RJ (4-2). Od svojho otvorenia až do roku 1977 niesol názov "Belfort Duarte". Názov Estádio Major Antônio Couto Pereira nesie od 1977 a svoje pomenovanie dostal podľa mena klubového prezidenta - "Antônio Couto Pereira".
Podkova (Malá Fatra)

Podkova () je nevýrazný hôľnatý vrch v centrálnej časti Lúčanskej Malej Fatry. Leží približne západne od Martina. Nachádza sa v juhovýchodnej rázsoche Vidlice (1 466 m), od ktorej je oddelený plytkým sedlom. 
Poloha.
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na území okresu Martin a na hranici katastrálnych území mesta Martin a obce Bystrička. Leží v bočnej rázsoche Vidlice, ktorá pokračuje južným smerom k vrcholu Humience (), západne leží Veterné (). 
Opis.
Vrch je súčasťou bočnej, na juhovýchod z Vidlice vybiehajúcej rázsochy v južnej časti Martinských holí. Tvorí málo výrazný pahorok a od severozápadne situovanej Vidlice ho oddeľuje plytké sedlo. Západné svahy klesajú do doliny potoka Bystrička, južné sa zvažujú do doliny Príslopského potoka a východné do Záblatskej a Valaskej doliny. Západnú a juhovýchodnú časť masívu odvodňuje riečka Bystrička, severné svahy odvádzajú vodu prítokom do Pivovarského potoka a ďalej do rieky Turiec. Svahy pokrýva zväčša ihličnatý les, vrcholové partie pokrývajú horské lúky s roztrúsenými zakrpatenými smrekmi a niekoľkými rašeliniskami. Vrch bol pomenovaný podľa tvaru zárezu na východnom úbočí.
Výhľady.
Vďaka nadmorskej výške a lúčnatému vrcholu ponúka pekné výhľady najmä na Turiec a okolité pohoria. Jedinečný je výhľad na Veľkú Fatru, veľmi dobre sú pozorovateľné i Krivánska Fatra, masív Veľkého Choča a Vtáčnik, výnimočne však i Západné a Nízke Tatry.
Zoznam vrcholov v Malej Fatre

Zoznam vrcholov v Malej Fatre zahŕňa pomenované malofatranské vrcholy s nadmorskou výškou nad 1 300 m.
IDN

IDN (skratka anglického Internationalized Domain Names) sú internetové domény, ktoré - na rozdiel od pôvodných pravidiel pre tvorbu doménových mien - môžu obsahovať aj znaky národných abecied (teda napr. znaky s diakritikou, vlastnosti iných písiem ako latinky atď.).
Izoelektrická fokusácia

Izoelektrická fokusácia je elektromigračná separačná metóda proteínov.
Delenie touto metódou prebieha na základe migrácie proteínov v prostredí premenlivého pH. V zásaditom prostredí majú proteíny záporný náboj a putujú teda k anóde. V kyslom prostredí naopak majú celkový náboj kladný a putujú ku katóde. V pH rovnom izoelektrickému bodu, pI, je molekula neutrálna.
Izoelektrická fokusácia prebieha najčastejšie na polyakrylamidovom géle s imobilizovaným pH gradientom prípadne v kapiláre s pH gradientom tvoreným zmesou nízkomolekulárnych amfolytov. Po aplikácii napätia potom putuje proteín do miesta svojho izoelektrického bodu a na tomto mieste sa fokusuje (sústreďuje), pretože v tomto bode sa celkový náboj bielkoviny vynuluje. Ak by bielkovina vyputovala z izoelektrického bodu okamžite získa náboj a vďaka napätiu sa vráti späť do izoelektricého bodu. Izoelektrickou fokusáciou je možné dosiahnuť separácie bielkovín, ktoré sa líšia v hodnotách izoelektrických bodov iba o 0,01.
Gradient pH je vytváraný zmesou niekoľkých sto až tisíc rôznych nízkomolekulárnych amfolytov tak, aby spektrum ich izoelektrických bodov dokonale pokrylo požadovaný rozsah pH gradientu (najčastejšie pH 3 - 10). Póry gélu bývajú volené veľké, aby nedochádzalo k narúšaniu separácie sieťovým javom. Používajú sa vysoké hodnoty napätia v rádoch jednotiek až desiatok kilovoltov.
Izoelektrická fokusácia je prvým krokom 2D-elektroforézy.
Kláštor Epau

Kláštor Epau je cisterciánsky kláštor vo francúzskej dedine Yvré-l'Évêque neďaleko Le Mans. Kláštor založila v roku 1229 anglická kráľovná Berengaria Navarrská, vdova po Richardovi Levie srdce.
Opátstvo bolo v roku 1356 počas vojnových nepokojov zničené. K obnoveniu došlo na začiatku 15. storočia a kláštor fungoval až do francúzskej revolúcie, kedy boli rehoľníci nútení kláštor opustiť.
Kostol Saint-Jean-de-Malte

Kostol Saint-Jean-de-Malte je prvý gotický kostol v Provensalsku. Stojí na námestí "Saint-Jean-de-Malte" v Aix-en-Provence.
Ústredná loď kostola bola postavená v 13. storočí na mieste staršieho kostola a bola súčasťou špitála Rádu svätého Jána z Jeruzalema. Kostol má veľmi triezvy interiér, veža so svojimi 67 m je najvyšším bodom mesta. Sú tu pochovaní niektorí členovia rodu provensalských grófov.
Kláštor Maubuisson

Kláštor Maubuisson je cisterciánsky kláštor pri Saint-Ouen-l'Aumone vo francúzskom departemente Val-d'Oise.
Kláštor založila v roku 1236 kráľovná Blanka Kastílska a financovaním stavby boli poverení templári. Kedysi fungoval ako kláštor pre dievčatá z dobrých rodín, občasné sídlo kráľovnej matky a tiež ako kráľovské pohrebisko. Význam opátstva začal povážlivo klesať v 18. storočí, kedy bol radikálne znížený počet sestier a v roku 1793 bola z kláštora vytvorená vojenská nemocnica.
Architektonické pamiatky z kláštora sú dnes umiestnené v Louvri a Saint-Denis.
Kláštor svätého Petra (Gent)

Kláštor svätého Petra v Gente (, ) je bývalý benediktínsky kláštor v belgickom Gente.
Bol založený v druhej polovici 7. storočia a najväčší rozkvet dosiahol počas 11. a 12. storočia, kedy sa stal centrom duchovného života vo Flámsku, rodovým kláštorom miestnych grófov a ich pohrebiskom. Súperom o vplyv v okolí bol kláštor sv. Bavona. Úpadok bohatého opátstva prišiel v nasledujúcich storočiach.
V 16. storočí kláštor dočasne obsadili a zničili kalvinisti. Benediktíni sa po čase vrátili a opátstvo bolo po mnohých rokoch znovu obnovené a vystavané v barokovom slohu. V roku 1796 bol kláštor zrušený a majetok rozpredaný.
Kláštor Messines

Kláštor Messines bol ženský benediktínsky kláštor s kláštornou školou v belgickom meste Mesen.
Kláštor zasvätený Panne Márii založila v roku 1057 flámska grófka Adela pre tridsať dievčat a dvanásť kanonikov. Potom čo v roku 1067 ovdovela, odcestovala do Ríma, kde prijala z rúk pápeža vdovský závoj a sama do kláštora vstúpila. Zomrela v kláštore v januári 1079 a bola pochovaná v krypte kláštorného kostola sv. Mikuláša. Opátky bývali až do rozpustenia kláštora v roku 1776 ženy z urodzených rodín.
Majstrovstvá Európy v hokeji na kolieskových korčuliach žien 1993

Majstrovstvá Európy v hokeji na kolieskových korčuliach žien 1993 boli v poradí 2. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 16.18. decembra 1993 v meste Molfetta, v regióne Apúlia, v Taliansku, za účasti iba 5 tímov. Víťazkami sa stali hokejistky domáceho Talianska, ktoré bodovali vo všetkých zápasoch a obhájili tak titul spred 2 rokov. 
Turnaj sa skladal iba zo základnej skupiny.
Barre-des-Cévennes (kantón)

Barre-des-Cévennes je francúzsky kantón v obvode Florac v departemente Lozère v regióne Languedoc-Roussillon. Tvorí ho 8 obcí.
Barre-des-Cévennes

Barre-des-Cévennes môže byť:
Aumont-Aubrac (kantón)

Aumont-Aubrac je francúzsky kantón v obvode Mende v departemente Lozère v regióne Languedoc-Roussillon. Tvorí ho 6 obcí.
Aumont-Aubrac

Aumont-Aubrac môže byť:
Le Bleymard (kantón)

Le Bleymard je francúzsky kantón v obvode Mende v departemente Lozère v regióne Languedoc-Roussillon. Tvorí ho 12 obcí.
Le Bleymard

Le Bleymard môže byť:
La Canourgue (kantón)

La Canourgue je francúzsky kantón v obvode Mende v departemente Lozère v regióne Languedoc-Roussillon. Tvorí ho 6 obcí.
La Canourgue

La Canourgue 
môže byť:
Majstrovstvá Európy v hokeji na kolieskových korčuliach žien 1999

Majstrovstvá Európy v hokeji na kolieskových korčuliach žien 1999 boli 5. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 7.11. novembra 1999 v meste Springe, v Dolnom Sasku, v Nemecku, za účasti rekordných 9 tímov. Jediným nováčikom bolo družstvo Švédska. Víťazkami sa stali hokejistky Portugalska, ktoré zvíťazili vo všetkých zápasoch a získali svoj druhý európsky titul. Domáce bronzové Nemecko získalo svoju prvú medailu. 
Turnaj sa skladal z 2 základných skupín, z ktorých 4 najlepšie družstvá postúpili do play-off. 5 horších družstiev po základnej časti súťažilo ešte v skupine o umiestnenie.
Le Massegros (kantón)

Le Massegros je francúzsky kantón v obvode Florac v departemente Lozère v regióne Languedoc-Roussillon. Tvorí ho 5 obcí.
Meyrueis (kantón)

Meyrueis je francúzsky kantón v obvode Florac v departemente Lozère v regióne Languedoc-Roussillon. Tvorí ho 6 obcí.
Le Pont-de-Montvert (kantón)

Le Pont-de-Montvert je francúzsky kantón v obvode Florac v departemente Lozère v regióne Languedoc-Roussillon. Tvorí ho 6 obcí.
Le Pont-de-Montvert

Le Pont-de-Montvert môže byť:
Meyrueis

Meyrueis môže byť:
Le Massegros

Le Massegros môže byť:
Saint-Germain-de-Calberte (kantón)

Saint-Germain-de-Calberte je francúzsky kantón v obvode Florac v departemente Lozère v regióne Languedoc-Roussillon. Tvorí ho 11 obcí.
Saint-Germain-de-Calberte

Saint-Germain-de-Calberte môže byť:
Sainte-Enimie (kantón)

Sainte-Enimie je francúzsky kantón v obvode Florac v departemente Lozère v regióne Languedoc-Roussillon. Tvorí ho 5 obcí.
Sainte-Enimie

Sainte-Enimie môže byť:
Florac

Florac môže byť:
Zoznam slovenských kardinálov

Toto je zoznam slovenských kardinálov:
Adolf Schwarz

Adolf Schwarz (* 31. október 1836, Sečovce† 25. október 1910, Viedeň) bol uhorský šachista židovského pôvodu, povolaním obchodník.
Životopis.
Záľuba v šachu sa uňho prejavila už v mladosti. Počas štúdií v meste Arad sa vypracoval na kvalitného hráča, avšak skutočným šachovým géniom sa stal až v Budapešti, kde sa presťahoval v roku 1856. Po tom, čo sa v roku 1872 odsťahoval do Viedne sa stal členom Viedenskej šachovej spoločnosti.
Zaznamenal mnoho významných úspechov v turnajoch na miestnej i národnej úrovni. Získal 10. miesto na Viedenskom šachovom turnaji roku 1873. V roku 1878 skončil druhý na turnaji vo Frankfurte nad Mohanom a v roku 1879 tretí v Leipzigu.
Na medzinárodnom turnaji vo Wiesbadene (1880) zdieľal prvé miesto spolu s anglickým hráčom Josephom Henrym Blackburnom a Rakúšanom Bertholdom Englischom (11.0/15). V roku 1882 obsadil tretie miesto na viedenskom turnaji. Jeho posledné známe víťazstvo zaznamenal na turnaji Viedenského šachového klubu v roku 1909, kedy porazil najsilnejších amatérskych šachistov.
June 1, 1974

June 1, 1974 je spoločný koncertný album hudobníkov Kevina Ayersa, Johna Calea, Briana Ena a Nico, vydaný v roku 1974 vo vydavateľstve Island Records. Nahraný bol 1. júna 1974 v londýnskej sále Rainbow Theatre. Každý zo štvorice hlavných účinkujúcich tu odohral set vlastných skladieb; na finálnom albume bol najviac piesňami (5) zastúpený Ayers, dvoma Eno a po jednej Cale a Nico. Počas koncertu bolo nahraných viac piesní, ale niektoré z nich na albume nevyšli. Ide o Ayersovu „I've Got a Hard-On for You Baby“, Caleove „Buffalo Ballet“ a „Gun“ a „Janitor of Lunacy“ a „Deutschland Über Alles“ od Nico.
MaheshaBSD

MaheshaBSD je operačný systém založený na BSD Unix, ktorý vytvoril a udržoval Juraj Šípoš. Tento produkt je čiastočne komerčný – platená je iba jeho serverová verzia. Pre osobné použitie je MaheshaBSD Server bezplatný.
Prvá verzia MaheshaBSD bola vydaná v roku 2010. MaheshaBSD-1.0 je distribúcia FreeBSD na Live CD založená na FreeBSD 8.0-RELEASE. MaheshaBSD-2.0 je modulárna súprava nástrojov na Live CD založená na FreeBSD 9.0 (i386) – dá sa jednoducho uložiť na pamäťový kľúč USB. Používatelia môžu anonymne prezerať webové stránky (Tor), prehrávať videá (včítane DivX), prehrávať súbory MP3 a Ogg, používať antivírus Clamav, nástroje a aplikácie TestDisk, PhotoRec. MaheshaBSD aj rozpráva (espeak). Jeho prostredie X je založené na IceWM. Funkcie MaheshaBSD Server zahŕňajú: Prenositeľnosť – servery FTP/WWW/WordPress (s PHP) spustiteľné z pamäťového kľúča USB umožňujú jednoducho prevádzkovať server kdekoľvek na svete.
Zoznam verzií MaheshaBSD.
V súčasnosti je k dispozícii päť verzií MaheshaBSD:
1) MaheshaBSD (FreeBSD) - distribúcia FreeBSD na Live CD na všeobecné použitie založená na FreeBSD 8.0 and 9.0-RELEASE.
2) MaheshaBSD Server (FreeBSD) – serverová verzia MaheshaBSD, ktorá obsahuje WordPress, MySQL, phpMyAdmin, atď. Toto vydanie je k dispozícii iba ako obraz USB (FreeBSD 9.0-RELEASE).
3) MaheshaNetBSD (NetBSD) – voľná distribúcia NetBSD 6.0 USB na všeobecné použitie.
4) MaheshaDragonFlyBSD (DragonFlyBSD) – voľná distribúcia DragonFlyBSD na všeobecné použitie na USB. Je založená na DragonFlyBSD 3.2.1.
5) MaheshaOpenBSD Server (OpenBSD) založený na OpenBSD 5.2.
Chanac (kantón)

Chanac je francúzsky kantón v obvode Mende v departemente Lozère v regióne Languedoc-Roussillon. Tvorí ho 5 obcí.
Chanac

Chanac môže byť:
Créon

Créon môže byť:
6. symfónia

6. symfónia alebo symfónia č. 6 alebo šiesta symfónia je názov niekoľkých hudobných diel od rôznych autorov:
Adygovia

Adygovia alebo staršie Čerkesi (zastarano "Adigovia") je všeobecné označenie skupiny príbuzných kmeňov, žijúcich v oblasti severného Kaukazu. V Európe bola v minulosti táto skupina známejšia skôr pod označením Čerkesi než Adygovia. Dnes sa k Adygom zaraďujú Adygejci, vlastní Čerkesi a Kabardi.
Péneleós

Péneleós ("Péneleós") je v gréckej mytológii syn Hippalma z Téb a jeho manželky Asteropy.
Péneleós sa zúčastnil na výprave Argonautov do Kolchidy a neskôr trójskej vojny. Pred vojnou bol ako mnohí iní, nápadníkom krásnej Heleny, ktorá si nakoniec za manžela vybrala spartského kráľa Menelaa. Únos Heleny trójskym princom Paridom vyvolal potom trójsku vojnu.
Antický autor Pausanias uvádza, že sa Péneleós stal otcom syna Ofelta. Podľa Pausania po smrti tébskeho kráľa Thersandra v trójskej vojne, za vodcu ďalšej výpravy vybrali Pénelea, pretože Thersandrov syn Tisamenos bol ešte veľmi mladý. Na výpravu potom Péneleós zhromaždil vojsko, ktoré sa na dvanástich lodiach doplavilo k brehom Tróje. V krvavom boji sa mu spočiatku darilo. Na trójskej pláni zabil Trójanov Ilionea a Lykóna, ale následne ho vojenská šťastena opustila, keď ho zranil Polydamas. Z Homérovej Iliady jeho ďalší osud nie je známy, ale podľa niektorých neskorších antických autorov ho v najbližšom boji usmrtil oštepom Eurypylos.
Scheiße (Lady Gaga)

Scheiße je pieseň od americkej speváčky Lady Gaga z jej druhého štúdiového albumu Born This Way (2011). Pieseň bola napísaná a produkovaná Lady Gaga a RedOne, Text napísala v Európe v autobuse počas The Monster Ball Tour. "Scheiße" bola prvýkrát predstavená ako remix pri módnej prehliadke Thierryho Muglera, ktorá sa konala dňa 19 januára 2011.
O piesni.
"Scheiße" je dance-popová pieseň s ťažkými syntetizátormi. Pieseň má tiež rýchly techno rytmus s electroclash a eurodisco vplyvmi. Gaga hovorí prvú slohu a časti refrénu piesne falošnou nemčinou. Pieseň má feministický tón a texty hovoria o posilnení postavenia žien. Pieseň dostala pozitívne recenzie od kritikov, ktorí pochválil jej ​​ťažký tanečný rytmus a chytľavý refrén, aj napriek kritike nemeckých textov a prízvuku Gaga.
Bazilika svätého Saturnina

Bazilika svätého Saturnina () je románska bazilika vybudovaná v rokoch 1080 - 1120 v Toulouse nad hrobom sv. Saturnina z Toulouse.
V roku 1840 bola vyhlásená za národnú pamiatku.
Dejiny.
Hoci je vystavaná v románskom slohu, od ostatných románskych bazilík sa podstatne líši: jednak je podstatne väčšia, jednak má unikátny pôdorys a rad ďalších, v románskych bazilikách neobvyklých či úplne unikátnych architektonických prvkov.
V bazilike sa nachádza monumentálny organ, ktoré v roku 1888 vybudoval Aristide Cavaillé-Coll. Spolu s Cavaillé-Collovym organom v kostole sv. Sulpicia v Paríži a Saint-Ouen v Rouene tvorí trojicu najcennejších organov vo Francúzsku.
Z hľadiska náboženskej úcty ide o mimoriadne významnú pútnickú baziliku. Sama je starodávnym pútnickým miestom vďaka ostatkom tu zavraždeného sv. Saturnina, ktorý patrí k najuctievanejším svätým Francúzska. Tento význam ešte posilňuje fakt, že je významnou zastávkou pútnikov na pútnickej ceste do Santiaga de Compostela.
Pútnické miesto.
Toulouse je pútnickým miestom už od 3. storočia, kedy tu bol umučený Saturnin z Toulouse, jeden zo siedmich apoštolov, ktorý sv. Fabián vyslal ku Galom obývajúcim dnešné Francúzsko. Nad cieľom pútnikov, hrobom sv. Saturnina, bol už v 4. storočí vybudovaný kostol, ktorý potom na prelome 11. a 12. storočia nahradila dnešná bazilika.
Pútnikov navštevujúcich hrob sv. Saturnina ďalej rozširujú zástupy veriacich, ktorí podnikajú púť do Santiaga de Compostely, lebo Toulouse je významnou zastávkou na hlavnej južnej vetve svätojakubskej cesty, spájajúcej Santiago de Compostela s Arles.
Bloody Mary (pieseň)

Bloody Mary je pieseň americkej speváčky Lady Gaga z jej druhého štúdiového album Born This Way (2011). Pieseň bola napísaná DJ White Shadow, Lady Gaga, Fernando Garibay a William Grigahcine a produkovaná Lady Gaga a DJ White Shadow. Nahrávala sa v štúdiu v Sydney v Austrálii. Inštrumentálna verzia bola použitá pri prenose Gagavision 42.
O piesni.
"Bloody Mary" je skladba s pomalým tempom a s prvkami trance.
K napísaniu piesne Gagu inšpirovali spomienky na katolícku školu kde sa vždy modlila k ženám, ako napr. Panna Mária alebo Mária Magdaléna. Vyjadrila sa tiež, že Boha nevnímala ako niekoho s určitým pohlavím a že vo svojom živote vždy uctievala viac ženskú silu.
Recenzie.
Pieseň získala najmä pozitívne recenzie od kritikov a niektorí ju označili ako "zlatý klinec" z Born This Way. NME Magazine vysvetlil, že "Bloody Mary" je "pokojná obrátená verzia "Judas", Poznamenali, že skladba vytvára popri špinavých beatoch podivnú eleganciu.
Government Hooker

Government Hooker je pieseň americkej speváčky Lady Gaga z jej druhého štúdiového albumu "Born This Way" (2011). Skladba bola napísaná a produkovaná Gaga, Fernando Garibay a DJ White Shadow. 
O piesni.
Pieseň je synthpopová a tanečná skladba, ktorá je ovplyvnená viacerými elektronickými žánrami, ako techno, trance, post-disco a industrial. Téma piesne sa týka ženskej sexuality vyjadrenej ako metafora prostredníctvom vzťahu medzi herečkou Marilyn Monroe a vtedajším prezidentom USA Johnom F. Kennedym. Kritici ocenili nemorálnu a temnú povahu tejto skladby, rovnako ako jej hudbu. Skladba nebola nikdy vydaná ako singel.
Chloë Sevignyová

Chloë Stevens Sevignyová (* 18. november 1974, Springfield, Massachusetts, USA) je americká herečka a bývalá modelka.
Filmovým debutom pre ňu bola rola vo filme "Kids" v roku 1995. Aj v nasledujúcich rokoch hrala v prevažne nezávislých filmoch, ako "Americké psycho" (2000), "Party Monster" a "Dogville" (oba 2003). V roku 2013 stvárnila jednu z vedľajších postáv v životopisnom filme "" zaoberajúcom o pornoherečke Linde Lovelace. V roku 2009 získala Zlatý glóbus za rolu v seriáli "Big Love".
Katedrála svätého Michala archanjela (Carcassonne)

Katedrála svätého Michala archanjela () je katolícka gotická katedrála vo francúzskom meste Carcassonne.
Dejiny.
Pôvodne farský kostol zasvätený archanjelovi Michalovi bol postavený na predmestí mesta Carcassonne v roku 1247 na príkaz kráľa Ľudovíta IX.. Mal nahradiť pôvodnú stavbu zničenú počas obliehania mesta Raymondom Trencavelom v roku 1240. Pôvodné rozmery kostola boli malé, preto onedlho nestačil a v roku 1283 bol rozšírený.
Počas požiaru mesta, ktorý v roku 1355 spôsobili oddiely Čierneho princa, bol kostol ťažko poškodený. Počas následnej rekonštrukcie bolo rozhodnuté rozšíriť kostol do systému nového mestského opevnenia. Okolo kostola viedli asi 10 metrov široké priekopy, ktoré boli v 19. storočí zasypané a premenené na park.
V roku 1803 bolo rozhodnuté presunúť biskupské sídlo, ktoré bolo v stredoveku v katedrále Saint-Nazaire, do kostola svätého Michala archanjela a ten tak získal titul katedrály. Rozsiahla prestavba mala prispôsobiť stavbu novej funkcii, ale požiar v roku 1849 prácu výrazne narušil. V roku 1857 riadenie stavby prevzal architekt Eugène Viollet-le-Duc.
V roku 1886 bola katedrála zapísaná na zoznam historických pamiatok.
Architektúra.
Pôdorys katedrály je relatívne jednoduchý. Kostol je jednoloďový s ôsmimi radmi podpier a niekoľkými bočnými kaplnkami. Tie sú zdobené ružami, ktoré pridal Viollet-le-Duc. Chór sa skladá zo sedemhrannej apsidy, na ktorú sú napojené dve ďalšie apsidy. Kostol má veľké gotické okná s vitrážami zo 14. storočia, ktoré boli reštaurované krátko po požiari v roku 1849.
Hlavná loď je zakončená lomenými oblúkmi, ktoré boli vybudované v rokoch 1657 – 1752 namiesto pôvodných drevených, zatiaľ čo klenba kruchty pochádza z 13. storočia. Fasáda má rozetu o priemere 8 metrov. Ku kostolu je pripojená masívna zvonica, ktorá je v spodnej časti štvorcová a v hornej časti osemboká. Veža má osem zvonov.
Zoznam írskych kardinálov

Toto je zoznam írskych kardinálov:
Kláštor Villers-Bettnach

 
Kláštor Villers-Bettnach () je bývalý kláštor vo francúzskom mestečku Saint-Hubert.
Dejiny.
Morimondský opát Henrich zo Sponheimu v roku 1132 hľadal miesto pre novú fundáciu. Lotrinský vojvoda Simon I. venoval cisterciánskym mníchom rozsiahle územie na ktorom v roku 1134 začala stavba kláštora. Mnísi úspešne kolonizovali tunajšiu krajinu, ovplyvňovali vzdelanosť a kultúrnu vyspelosť miestneho obyvateľstva. Zo svojich múrov vyslali päť zakladajúcich konventov. Kláštor zanikol v roku 1792. 
V roku 1905 bol zapísaný medzi monument historique.
Druhý dych

Druhý dych bol slovenský romantický seriál, vysielaný od 2. januára 2012 do 18. januára 2013 na TV Doma.
Ide o prvý vlastný seriál tejto televízie. Je príbehom o neúplných rodinách, ktoré prežili veľkú stratu a musia hľadať spôsob, ako toto chýbajúce miesto vo svojom živote zaplniť. 
Druhý dych vznikol podľa rumunského formátu "Only Love". V krajine pôvodu bol vysielaný na ženskom kanáli Acasa. Slovenská verzia seriálu bola kúpená aj českou TV Nova. Druhý dych sa v Česku vysielal pod názvom "Druhý život" s českým dabingom od 28. mája 2012. Od 9. júna 2014 sa vysielali reprízy o 18:00 hod na Markíze, kedy dočasne nahradil seriál Chlapi neplačú. Od začiatku júla sa reprízy Druhého dychu presunuli a začali vysielať na TV Doma každý pracovný deň o 16:00. Od 9. októbra 2017 vysielala TV Doma v pracovné dni opäť reprízu 1. série cca o 05:35 hod.
Dej.
Úspešný architekt Daniel sa stará o rodinu, firmu a malú dcérku. Dva roky po smrti manželky musí svoj život znovu stavať od základov. Ako každý človek má právo milovať a byť milovaný a vyplniť miesto milovanej manželky inou ženou. Malá Barborka vie, ktorá je pre ňu a pre ocka tá pravá. Ako dieťa inštinktívne cíti to, čo dospelý Daniel rozumom popiera. A tak Daniel a Barborkina učiteľka Anna bojujú s vnútornými prekážkami, ktoré im bránia priznať si, čo k sebe cítia.
Radnica v Rambervillers

Radnica v Rambervillers je renesančná stavba vo francúzskom meste Rambervillers. Stojí na "Place du 30-Septembre-1944". 
Dejiny.
Radnica bola postavená v roku 1581 na mieste bývalej radnice poškodenej v roku 1557 vojakmi baróna de Polwiller. Medzi monument historique bol zaradená v roku 1900.
Veľká budova s podlubiami stojí voľne na priestranstve. Na jej stavbu bol použitý červený pieskovec. Interiéry majú drevené stropy a prízemie s prvým poschodím spája točité schodisko.
Kostol Notre-Dame-de-la-Tronchaye

 
Kostol Notre-Dame-de-la-Tronchaye je rímskokatolícky farský kostol v obci Rochefort-en-Terre postavený v plamienkovej gotike. 
Stavba je od roku 1931 chránená ako monument historique.
História kostola.
Kaplnka v Rocheforte je prvýkrát spomínaná v 12. storočí. Bola postavená v románskom slohu ako dokladajú stopy na stene severného transeptu a zvonica, ktorá slúžila ako opevnená veža. Súčasný kostol bol z veľkej časti postavený v 15. storočí ako farský kostol. V roku 1498 tu bola ustanovená kolegiátna kapitula. Kostol bol vybavený chórovými lavicami a lektoriom, ktoré bolo neskôr nahradené ochodzou. Kostol bol na severnej strane prestavaný a rozšírený v štýle plamienkovej gotiky (prestavba bola ukončená roku 1533).
V 17. storočí bol chór, kde slúžili omše kanonici, uzatvorený kamenným polychromovaným retabulom (1610). Kolegiatúra bola rozšírená o novú južnú loď pre vstup farníkov. Zariadená kolegiatúra získala dve retabule pochádzajúce z bývalého kláštora v Malansac.
V kostole sa už v 12. storočí nachádzala socha Panny Márie: Notre Dame-de-la-Tronchaye. Rochefort sa preto stal pútnickým miestom. V roku 1925 pápež povolil korunováciu sochy Panny Márie.
Pred kostolom sa nachádza súsošie Kalvárie.
Hokej na kolieskových korčuliach na Svetových hrách 2001

Hokej na kolieskových korčuliach na Svetových hrách 2001 bol turnaj v hokeji na kolieskových korčuliach, ktorý sa konal v rámci multišportového podujatia Svetových hier 2001. Konal sa v meste Akita, v Japonsku od 17. do 20. decembra 2001, za účasti 6 mužských tímov. Ešte v auguste 2001 figurovali namiesto Austrálie a Anglicka družstvá Talianska a Macaa. Hokejový turnaj sa organizuje od prvých hier v roku 1981, a toto bolo jeho 5. vydanie. Štvrtýkrát na turnaji zvíťazili Portugalčania a stali sa aj posledným víťazom hokejového turnaja na Svetových hrách. 
Všetky zápasy sa hrali v aréne Akita Prefectural Skating Rink. Turnaj sa skladal iba zo základnej časti.
Farský kostol

 
Farský kostol je v územnom členení rôznych kresťanských cirkví hlavný kostol farnosti (lat. "Parochia", z gr. "Paroikia", susedstvo), kde sídli farár. Ak je kostol zvyčajne sídlom dekana, nazýva sa dekanský, plní ale rovnakú funkciu. Vedľajšie kostoly farnosti sa nazývajú filiálne.
Popis.
V katolíckej cirkvi je farnosť právnickou osobou, ktorú zriaďuje diecézny biskup. Vo farskom kostole sa majú pravidelne konať bohoslužby a tiež krsty, svadby a pohreby farníkov. Veriaci už dnes nie sú viazaní k svojej farnosti, ako tomu bolo predtým, ale im kánon 857 CIC odporúča, aby sa na bohoslužbách zúčastnili práve tu. 
Podobne je tomu v luteránskych cirkvách v Nemecku a v škandinávskych krajinách, kde sa namiesto farnosť hovorí cirkevná obec ("Kirchengemeinde"). Pojem farský kostol sa však v poslednej dobe užíva menej často.
V Anglicku a Škótsku je farská organizácia takmer úplná a užívajú ju anglikáni i presbyteriáni.
Hollywood Boulevard

Hollywood Boulevard je preslávená ulica tiahnúca sa losangeleskou štvrťou Hollywood v Kalifornii v USA. Vo svojej východnej časti prechádza ďalšími časťami Hollywoodu - "Little Armenia" a "Thai Town".
Na turisticky najrušnejšej časti Hollywood Boulevard, medzi "Gower Street" a "La Brea Avenue", sa nachádza tzv "Hollywood Walk of Fame" - Hollywoodsky chodník slávy, ktorý tu vznikol v roku 1958 ako pocta umelcom pôsobiacim v zábavnom priemysle.
Na ulici sídli však rada ďalších kultúrnych pamiatok, preslávených kín, obchodov a multifunkčných budov prevádzkovaných filmovým a hudobným priemyslom.
Od roku 1887 niesla ulica meno Prospect Avenue, a to až do pripojenia k mestu Los Angeles v roku 1910.
Na Hollywood Boulevard sa nachádza niekoľko zastávok červenej linky losangeleského metra (Metro Red Line), ktoré tu boli otvorené po predĺžení podzemnej dopravnej siete v roku 1999 z Downtownu do San Fernando Valley. Zastávky sa nachádzajú na križovatkách Hollywood Blvd. s "Western Avenue", "Vine Street" a "Highland Avenue".
Hlavica (architektúra)

 
Hlavica je architektonické zakončenie hornej časti stĺpu, piliera, alebo pilastra. V reze je hlavica spravidla širšia než je prierez drieku stĺpa. Pôvodne slúžila na nadviazanie kladia, prípadne klenby a rebier na stĺp, neskôr sa stala prevažne dekoratívnym prvkom. 
Dejiny.
Jej podoba sa vyvíjala po stáročia a najstaršie hlavice, egyptské aj grécke, prezrádzajú pôvod z architektúry drevených stavieb. V kamennej architektúre spočíval na hlavici spoj dvoch susedných kvádrov, kladia.
Výzdoba hlavíc charakterizuje rôzne obdobia a slohy. Z egyptského staviteľstva sú známe formy, kde základným ozdobným prvkom bol list, alebo kvet, a to parys, lotos, alebo palmeta, a figurálne hlavice v podobe hlavy bohyne Hathor.
Z Prednej Ázie sú známe hlavice zoomorfné - prevažne levie a býčie hlavy.
V klasickej rádovej architektúre bola hlavica charakteristická pre určitý rád - dórska, iónska, korintská, kompozitná a toskánska. Kompozitná hlavica je tvarovo najčlenitejšie, v ďalšom období dochádza k výraznému tvarovému zjednodušovaniu hlavíc; z doby románskej sú známe hlavice kalichové, ihlancové, kubické, košové, poštárové, ale aj figurálne. V gotike sa tvar hlavíc prispôsobuje gotickému tvarosloviu - napr. hlavica kružbová, opäť sa objavujú hlavice vegetabilné (listové), zoomorfné (fantazijné zvieratá) a antropomorfné (maskaron).
V neskorej gotike strácajú hlavice význam a z architektúry ustupujú. Nemiznú však definitívne, objavujú sa v čistej, alebo modifikovanej forme aj v nasledujúcich slohoch, väčšinou ako repliky antických rádov, avšak bohato zdobené, niekedy pozlátené a podobne. V renesancii a v baroku často na polostĺpoch a pilastroch, v klasicizme ako návrat ku starovekým vzorom.
Jana Navarrská

Jana Navarrská (* asi 1370, Pamplona, Španielsko - † 10. júl 1437, Londýn, Spojené kráľovstvo) bola bretónska vojvodkyňa a anglická kráľovná. 
Životopis.
Bola dcérou navarrského kráľa Karola II. a Jany, dcéry francúzskeho kráľa Jána II.
V októbri 1386 sa stala treťou manželkou dovtedy bezdetného, takmer päťdesiatročného bretónskeho vojvodu Jána, a porodila mu početné potomstvo. Vojvoda zomrel koncom roka 1399 a Jana sa stala regentkou maloletého syna. 
Po štyroch rokoch vdovstva sa vydala za anglického kráľa Henricha, s ktorým sa údajne citovo zblížila počas jeho exilu v Bretónsku. Kráľ trpel chronickou kožnou chorobou, ktorá ho v roku 1413 stála život. V roku 1419 bola Jana obvinená z čarodejníctva a odsúdená do domáceho väzenia na hrade Pevensey v Sussexe. Po štyroch rokoch väzenia pokračovala v nenápadnom živote na hrade Nottingham. 
Zomrela v roku 1437, pochovali ju po Henrichovom boku v Canterbury.
Ortopédia

Ortopédia z a , čo zrejme súvisí s pozornosťou správneho vývinu pohybového aparátu u detí je základný medicínsky odbor spolupracujúci s ďalšími medicínskymi odbormi, ktorý sa zaoberá prevenciou, diagnostikou, liečbou, posudzovaním a výskumom ochorení a úrazov pohybového ústrojenstva všetkých vekových kategórií. Okrem možností konzervatívnej liečby, najmä medikamentóznej a rehabilitačnej využíva aj operačné liečebné postupy, ktoré sú v odbore ortopédia dominantné.
Cloud 9

„Cloud 9“ je skladba anglickej speváčky Ms. Dynamite a anglického hudobného producenta Shy FX. Ako singel bola vydaná dňa 20. októbra 2013 cez vydavateľstvo Digital Soundboy. Skladba sa tiež objaví na nadchádzajúcom EP od Ms. Dynamite. V britskom rebríčku UK Singles Chart dosiahol 62. miesto.
Videoklip.
Videoklip k skladbe bol zverejnený na kanáli Ms. Dynamite na YouTube dňa 7. októbra 2013 s celkovou dĺžkou štyri minúty.
Pozemný hokej na Ázijských hrách

Pozemný hokej na Ázijských hrách je hokejový turnaj, ktorý sa koná v rámci multišportového poduajtia Ázijských hier a ktorý organizuje Ázijská federácia pozemného hokeja (ASHF). Do programu hier bol turnaj oficiálne zaradený na 3. ázijských hrách v roku 1958 v Tokiu, vtedy len v mužskej kategórii. Turnaj v pozemnom hokeji sa odvtedy koná na hrách pravidelne. Ženy mali premiéru až na 9. ázijských hrách v roku 1982 v Naí Dillí. V mužskej kategórii na hrách dominujú družstvá , a ; v ženskej kategórii sú to a .
Podujatie tiež slúži ako kvalifikácia ázijských družstiev na hokejový turnaj Letných olympijských hier.
Ostredok (vrch v Malej Fatre)

Ostredok () je nevýrazný vrch v Krivánskej Malej Fatre. Nachádza sa v rázsoche, vybiehajúcej južným smerom z Malého Kriváňa a jeho severným susedom je Meškalka () Sčasti kosodrevinou zarastený lúčnatý vrchol poskytuje zaujímavý výhľad, ktorý sa otvára najmä južným smerom do Turčianskej kotliny.
Meškalka

Meškalka () je vrch v strednej časti Krivánskej Malej Fatry. Leží v masíve Malého Kriváňa, približne severne od Vrútok. 
Poloha.
Nachádza sa v severnej polovici pohoria, v juhozápadnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na území okresu Martin a zasahuje na katastrálne územie mesta Turany a obce Sučany. Nachádza sa v rázsoche, vybiehajúcej juhozápadným smerom z Malého Kriváňa a najbližšími vrcholmi sú západne ležiaci Stratenec () a Biele skaly (), južným smerom leží Ostredok (), východne Mojský grúň () a severovýchodne situovaný dominantný Malý Kriváň ().
Opis.
Vrch v juhozápadnej časti masívu Malého Kriváňa je od druhého najvyššieho vrchu pohoria oddelený sedlom. Jeho bočný hrebeň pokračuje južným smerom na Ostredok () a "Veľkú Kráľovú" (). Vrcholovú časť pokrýva nesúvislý porast kosodreviny, čo miestami sťažuje výhľad. Severné a západné svahy odvodňuje Biely potok Sučianskou dolinou, juhovýchodné potok "Krchová" priamo do Váhu.
Výhľady.
Hôľnatý, čiastočne kosodrevinou porastený vrchol umožňuje výhľad na široké okolie. Severovýchodný horizont zatieňujú mohutné susedné vrcholy, zaujímavý pohľad je však na juhozápadnú časť hlavného hrebeňa Krivánskej Fatry i na Turčiansku kotlinu a Martinské hole. Pri vhodných podmienkach sa na horizonte objavujú vrchy Nízkych Tatier, Veľkej Fatry i Vtáčnika. Ponad nižšie časti hrebeňa sú viditeľné Súľovské vrchy, Javorníky, Kysucká vrchovina a tisícovky Moravsko-sliezskych Beskýd.
Prístup.
Na vrchol nevedie značkovaný chodník a je dostupný odbočkou v sedle Meškalky z chodníka na Malý Kriváň.
Morenie

Morenie je prenikanie špeciálne určenej farby medzi vlákna dreva. Na povrchu zanecháva pigmentáciu. Namorený materiál zanecháva nenávratne pigmenty. Moridlá na drevo sú dostupné v rôznych odtieňoch napr. jelša, kalvados, hruška či orech.
Proces morenia.
Materiál sa pred morením vybrúsi a vyhladí. Povrch na morenie sa dokonale očistí od všetkých nečistôt (prach, piliny). Morenie sa realizuje tromi spôsobmi: štetcom, hubkou alebo valčekmi. Rýchlosť morenia a jeho vyschnutia zavisí od druhu materiálu. 
Druhy moridiel.
Rozlišujeme:
Hailee Steinfeldová

Hailee Steinfeldová (; * 11. december 1996, Los Angeles, Kalifornia) je americká filmová a televízna herečka. Za úlohu Mattie Rossovej vo filme "Skutočná guráž" z roku 2010 bola nominovaná na Oscara a cenu BAFTA.
Autofonos

Autofonos ("Autofonos") je v gréckej mytológii otec Polyfonta z Téb. 
Autofonos je postavou Homérovej Iliady. Jeho meno však zaznie len v štvtom speve, kde je uvedený ako otec Polyfonta. Mykénsky vládca Agamemnón tam pripomína Diomédovi slávne skutky jeho otca Tydea. V Agamemnónovom príbehu, bol Tydeus spojencom Polyneika. Keď vstúpil do Téb, napadol a porazil tébskych vodcov. Eteokles potom poslal Polyfonta a Haimónovho syna Maióna s päťdesiatimi mužmi, aby prepadli vracajúceho sa Tydea, ale Tydeus ich okrem Maióna zabil všetkých.
Úplaz (vrch v Krivánskej Fatre)

Úplaz () je vrch Malej Fatry. Nachádza sa v Krivánskej časti pohoria, približne severne od Turian. 
Poloha.
Nachádza sa v severnej časti pohoria, v strednej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, v okrese Martin a katastrálnom území obce Šútovo. Najbližším vrcholom je v hlavnom hrebeni ležiaci, nevýrazným sedlom oddelený južný vrchol Stien (), z ktorého juhovýchodným smerom vybieha aj rázsocha Úplazu.
Opis.
Kosodrevinou pokrytý vrch v strednej časti Krivánskej Fatry leží mimo hlavného hrebeňa pohoria. Ten vedie severozápadne od Úplazu a v tejto časti pohoria sa stáča zo severo-južného smeru na východo-západný. Severne leží hrebeň dvojvrcholu Steny (), severozápadne vrch Hromové () a západne Chleb (). Južným smerom sa svahy zvažujú do Turčianskej kotliny a východne, nad Šútovskou dolinou sa nachádza vrch Žobrák (). Celý masív je pokrytý porastom kosodreviny a nakoľko sa nachádza v NPR Šútovská dolina (v Národnom parku Malá Fatra), je turistom bežne neprístupný. Prakticky celý masív je odvodňovaný prítokmi Šútovského potoka priamo do Váhu. 
Výhľady.
Vrchol Úplazu bez vyššej vegetácie umožňuje výhľad najmä južným a východným smerom, severný a západný horizont obmedzujú vyššie vrcholy hlavného hrebeňa. Pozorovať možno okolité vrchy Krivánskej Fatry i vrcholy Martinských holí, výborne viditeľná je Turčianska kotlina, Chočské vrchy a Veľká Fatra. Pri vhodných podmienkach sa na horizonte objavujú vrchy Západných a Nízkych Tatier, Vtáčnika, Strážovských vrchov a na severovchode aj Oravskej Magury.
Prístup.
Na vrchol nevedie značkovaný chodník a je dostupný odbočkou z chodníka ku chate pod Chlebom nevýrazným sedlom.
Kostlivého ulica

Kostlivého ulica je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa slovenského lekára a vysokoškolského profesora Stanislava Kostlivého (1877 – 1946).
Popis.
Ulica je situovaná v smere juh-sever. Na južnom konci vyúsťuje do Peterskej ulice. Na severnom konci ústi do Seberíniho ulice.
Na západnej strane ulice sa nachádza areál Gymnázia Ladislava Novomeského a nezastavaná plocha. Na východnej strane sa nachádza 3-poschodový panelový bytový dom z druhej polovice 60. rokov 20. storočia.
Ulica je v celej dĺžke koncipovaná ako chodník. Prístup k bytovému domu motorovým vozidlom je po paralelnej komunikácii na východnej strane, ktorá vyúsťuje do Peterskej ulice. Do tejto komunikácie z východnej strany ústi Albrechtova ulica a Babuškova ulica.
Babuškova ulica

Babuškova ulica je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa Janka Babuška.
Popis.
Ulica je situovaná v smere západ-východ. Na západnom konci vyúsťuje do Kostlivého ulice. Zo severnej strany do nej ústi spojka s rovnobežnou Seberíniho ulicou.
Z južnej strany do nej ústi Gregorovej ulica. Na východnom konci vyúsťuje do Ulice Viliama Figuša-Bystrého.
Na ulici sa nachádzajú panelové bytové domy z druhej polovice 60. rokov 20. storočia a miestne zdravotné stredisko.
Ulica je prejazdná od vyústenia do Kostlivého ulice po spojku so Seberíniho ulicou. Ďalej pokračuje ako chodník až po východný koniec.
Peterská ulica

Peterská ulica je ulica:
Martákovej ulica

Martákovej ulica je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa slovenskej poetky, dramatičky a prekladateľky Márie Rázusovej-Martákovej (1905 – 1964).
Popis.
Ulica je situovaná v smere západ-východ. Na západnom konci ústi do Podlučinského ulice. Na východnom konci ústi do ulice Viliama Figuša-Bystrého.
Na severnej strane ulice sa nachádzajú 3-poschodové panelové bytové domy z druhej polovice 60. rokov 20. storočia. Na južnej strane sa nachádza parkovisko predajne potravín Lidl s vjazdom z Podlučinského ulice.
Ulica je po celej dĺžke koncipovaná ako chodník.